**Treoirlínte d'Iarratasóirí**

**Tá leagan Béarla de na treoirlínte seo ar fáil ó** **lcdc@donegalcoco.ie**

|  |
| --- |
| **Cad atá i gceist?** |
| D'fhógair an tAire Forbartha Tuaithe agus Pobail, an tUasal Michael Ring T.D., Imeacht Pobail Náisiúnta i mí Meán Fómhair seo caite a bheadh le reáchtáil den chéad uair deireadh seachtaine saoire bainc na Bealtaine 2019. Iarrtar ar phobail teacht ar smaointe chun imeachtaí a reáchtáil ina gceantar. Ba chóir imeachtaí a bheith dírithe ar bhia, spórt, an timpeallacht nó sláinte agus cultúr. Is ionann an t-imeacht agus ceiliúradh ar spiorad an phobail mar atá i bpobail ar fud na tíre agus is iarracht atá ann cuidiú le daoine pobail a thabhairt le chéile, chun aithne a chur ar a chéile agus spiorad an phobail a threisiú tuilleadh sa cheantar.Le linn dheireadh seachtaine saoire bainc na Bealtaine (4-6 Bealtaine) 2019 a bheidh imeachtaí ar siúl. Beidh fad ar an lá agus ní fada uainn an samhradh.Ní éireoidh leis an tionscnamh seo mura dtiocfaidh pobail áitiúla le chéile chun na himeachtaí is fearr a oibreoidh ina gceantar féin a phleanáil. Baineann an ceiliúradh seo le cách. Ní maith linn a rá le pobail cad is ceart dóibh a dhéanamh, is iad na pobail féin a chuirfidh na himeachtaí ar aghaidh. Ba chóir téamaí na n-imeachtaí a bheith bunaithe ar chúrsaí spóirt, staire, báicéireachta, rud ar bith a thabharfaidh na comharsana le chéile. D'fhéadfadh sé a bheith chomh simplí leis na comharsana a thabhairt le chéile do chupán tae agus comhrá.Seans atá san imeacht a mbaineann leis an seanfhocal 'ní neart go cur le chéile' a shealbhú ní hamháin ar an lá áirithe sin ach i gcaitheamh na bliana. Is seans atá ann do chách eolas a chur ar an bpobal ar fad, ceangal arís le comharsana agus ceiliúradh a dhéanamh atá oscailte, uilechuimsitheach agus áitiúil.  |
| **Cé atá ábalta iarratas a dhéanamh?** |
| * Fáilteofar roimh iarratais ó ghrúpaí deonacha agus pobail, eagraíochtaí agus coistí áitritheoirí laistigh de Chontae Dhún na nGall .
* D'fhéadfadh gur mian le rannpháirtithe clárú le Líonra Rannpháirtíochta Poiblí Dhún na nGall. (Beidh sé laistigh de théarmaí tagartha an Údaráis Áitiúil a shocrú cibé an bhfuil ballraíocht de dhíth).
* Chun do ghrúpa a chlárú déan teagmháil le Mary Clyde, Oibrí Acmhainne Líonra Rannpháirtíochta Pobail Dhún na nGall, Ionad Seirbhísí Poblí, Baile na nGalloglach no déan teagmháil le mary.clyde@donegalcoco.ie
 |

|  |
| --- |
| **Faisnéis thábhachtach** |
| * Tá maoiniú leithroinnte do gach Coiste Forbartha Pobail Áitiuil (LCDC)/limistéar Údaráis Áitiúil. Tá sé beartaithe go bhféadfadh deontais bheaga de thuairim is €100-€300 a bheith ar fáil in aghaidh an imeachta ó na LCDCanna ach is ar bhonn áitiúil a chinnfear sin. Iarrtar ar lucht eagraithe féachaint ar a bpobal lena fháil amach cé na hacmhainní/cumais atá ar fáil chun an pobal ar fad a thabhairt le chéile.
* Tá LCDC Dhún na nGall tiomanta maoiniú a dháileadh go cothrom ar fud an chontae.
* Tá sé i gceist imeacht amháin Gaeilge, ar a laghad, a bheith ar siúl i ngach ceantar LCDC.
* Má bhíonn aon cheist agat, déan teagmháil le lcdc@donegalcoco.ie nó guthán 074 9172231/087 3332193.
 |

|  |
| --- |
| **Conas mar a dhéanfar iarratais a mheas?** |
| * Déanfar gach iarratas a mheas ann féin.
* Tabharfar tús áite do thionscadail a bheidh tarraingteach do dhaoine nach bhfuil páirteach mar atá sa phobal; lena ndéantar inrochtaineacht; uilechuimsitheacht shóisialta agus cosaint comhshaoil a chur chun cinn.
* LCDC Dhún na nGall a dhéanfaidh an cinneadh críochnaitheach ar gach iarratas**.**
 |

|  |
| --- |
| **Cé nach bhfuil ábalta iarratas a dhéanamh?** |
| * Ní fáilteofar roimh iarratais ó dhaoine aonair, eagraíochtaí tráchtála agus eagraíochtaí bhrabúsacha.
* Iarratais ó eagraíochtaí Náisiúnta.
* Iarratais ó eagraíochtaí pobail atá bunaithe lasmuigh de Chontae Dhún na nGall
 |

|  |
| --- |
| **Conas iarratas a dhéanamh**  |
| * Tá treoirlínte agus foirmeacha iarratais le fáil ó lcdc@donegalcoco.ie nó cuir glaoch ar 074 9172231. Is féidir foirmeacha a íoslódáil ó láithreán gréasáin Chomhairle Contae Dhún na nGall ag: [www.donegalcoco.ie/community/fundingforyourgroup/nationalcommunityweekend](http://www.donegalcoco.ie/community/fundingforyourgroup/nationalcommunityweekend)
* Déan cinnte go léifidh tú na treoirlínte go cúramach agus go bhfuil do thionscadal incháilithe do mhaoiniú.
* **Déan cur síos ar a bhfuil d'imeacht bunaithe agus mar a éireoidh leis.**
* Freagair na ceisteanna ar fad ar an bhfoirm iarratais.
* Tá tacaíocht ar fáil ó fhoireann na Rannóige Forbartha Pobail lcdc@donegalcoco.ie nó cuir glaoch ar 074 9172231/087 3332193
* Seol an fhoirm iarratais/foirmeacha iarratais chomhlánaithe roimh faoi ​​5in Dé Luain 8 Aibreán 2019
* **Ní ghlacfar le hiarratais a bheidh mall**
 |

|  |
| --- |
| **Glacadh le Tairiscint Deontais** |
| * Ní mór d'iarratasóirí a n-éireoidh leo an Litir Tairisceana a shíniú.
* Beidh an conradh ag brath ar nósanna imeachta Imréitigh Cánach a chomhlíonadh.
* Ní mór do ghrúpaí taifid chuí chaiteachais a choinneáil chun cur ar chumas LCDC Dhún na nGall tabhairt faoi iniúchadh ar a gcuid gníomhaíochtaí.
* Baineann an tAcht um Shaoráil Faisnéise le gach taifead a choimeádann an Roinn agus Údaráis Áitiúla.
* Caithfear Uimhir Chláraithe Cánach / Uimhir Rochtana um Dheimhniú Imréitigh Cánach nó Uimhir um Stádas Carthanachta a chur isteach leis an iarratas.
* Caithfear fianaise i leith caiteachais, fáltas/sonrasc a choimeád agus a sholáthar don CFPÁ nó a n-ionadaí má iarrtar sin.
 |

**Ní mór foirmeacha iarratais comhlánaithe a sheoladh ar ais chuig:**

**An Coiste um Fhorbairt Áitiúil agus Pobail Dhún na nGall**

**Pobal agus Fiontar**

**Comhairle Contae Dhún na nGall**

**Oileán an Stáisiúin**

**Leifear**

**Co Dhún na nGall**

**F83 X7PK**

***An dáta deiridh a nglacfar le hiarratais: 5in Dé Luain 8 Aibreán 2019***